Preĝejo Sankta Kiliano (Gispersleben)

Preĝejo Sankta Kiliano (germane: Kilianskirche) troviĝas en Gispersleben (Erfurto, Zittauer Straße 34). La komunumo unue menciiĝis en marto 1143 en dokumento de la erfurta Petra Klostro kiel Kiliani-Gisbodisleybin. Ĝi apartenis, kiel la urbo Erfurto, al la Episkopujo Majenco. En aprilo 1375 la katedraldekano Henriko la 7-a Beyer von Boppard, komisiitulo de la majenca arkiepiskopo Ludwig von Meißen, transdonis ĝis revoko la kirkon al Gunther von Wyhe. Evangelia pastoro por ambaŭ komunumoj de Gispersleben (la Kiliana kaj la Vita) ekzistas almenaŭ de 1571. Post fajrego de 1733 la nuna konstruaĵo estiĝis laŭetape. La turo estis starigita en 1744. La navo kun la duobla galerio datas de 1792. La malfrubaroka ambona altaro estas de 1794. La Hesse-orgeno kun originala orgenfasado estis solene ekigita en 1803. En 1833 la ĥorejo estis pligrandigita apsidforme. En 1950 Gispersleben iĝis parto de Erfurto. Inter 1974 kaj 1980 estiĝis, ĉe la iama suda vilaĝorando, granda loĝada zono laŭ slabokonstruado: por ili respondecu la Kiliano-komunumo. Pro tio startigis oni en 1980 la konstruon de moderna centro Martin-Niemöller-Haŭses, inaŭgurita en 1982. Financadon sekurigis protestantismaj komunumoj el Okcidenta Germanujo. En 1998 la Kiliana komunumo fandiĝas kun la samloka Vita. Konstruis la orgenon inter 1797 kaj 1805 Johann Michael Hesse el Dachwig. Ĝi havas du klavaron kaj pedalon. Ĝi ripariĝis en 1834, en 1862 (fare de Carl Daniel el Walschleben en 1862, fare de la firmao Hickmann (el Dachwig) en 1907 kaj fare de la erfurtano Herbert Löbling en 1985. Pro nesufiĉa kvalito en la renovigo necesis inter 2020 kaj 2024 nova taŭgigo de la instrumento. Eksteraj ligiloj oficiala retejo (germane) Notoj